## Odluka o porezima Općine Stara Gradiška

### NN 102/2001 (21.11.2001.), Odluka o porezima Općine Stara Gradiška

# OPĆINA STARA GRADIŠKA

1701

Na teme­lju članka 68. Zakona o lokalnoj i područnoj (re­gionalnoj)
samoupravi (»Narodne novine« br. 33/01), članka 3. i 30. Zakona o financira­nju
jedinica lokalne samouprave i uprave (»Narodne novine« br. 117/93, 69/97,
33/00, 73/00, 127/00 i 59/01) i članka 29. Statuta Općine Stara Gradiška
Općinsko vijeće Općine Stara Gradiška na svojoj 4. sjednici održanoj dana 9.
listopada 2001. godine donijelo je

## ODLUKU

### O POREZIMA OPĆINE STARA GRADIŠKA

I. OPĆE ODREDBE

Članak 1.

Ovom Odlukom utvrđuju se vrste općinskih poreza, visina stopa odnosno
visina iznosa općinskih poreza, oslobađa­nje od plaća­nja poreza te način
obračuna i plaća­nja u skladu sa Zakonom o financira­nju jedinica lokalne
samouprave i uprave.

Općinski porezi Općine Stara Gradiška plaćaju se na području Općine
Stara Gradiška.

Članak 2.

U Općini Stara Gradiška uvode se sljedeći porezi:

1. prirez porezu na dohodak

2. porez na potroš­nju

3. porez na kuće za odmor

4. porez na tvrtku ili naziv

5. porez na korište­nje javnih površina.

II. PRIREZ POREZU NA DOHODAK

Članak 3.

Obveznicima poreza na dohodak s prebivalištem ili uobi­čajenim
boravištem u smislu odredbe članka 37. Opće­g poreznog zakona (»Narodne novine«
br. 127/00) na području Općine Stara Gradiška propisuje se plaća­nje prireza
porezu na dohodak po stopi od 5%.

III. POREZ NA POTROŠNJU

Članak 4.

Porez na potroš­nju plaća se na potroš­nju alkoholnih pića (prirodna
vina, specijalna vina, vi­njak, rakiju i ostala žestoka pića), piva i
bezalkoholna pića u ugostite­ljskim objektima.

Obveznik poreza na potroš­nju
je svaka fizička i pravna osoba koja pruža ugostite­ljske usluge.

Osnovica poreza na potroš­nju
je prodajna cijena pića iz stav­ka 1. ovoga članka, odnosno cijena po kojoj se
piće prodaje u ugostite­ljskom objektu.

Članak 5.

Stopa poreza za potroš­nju
određuje se u visini od 3% od osnovice iz članka 4. stavak 3. ove Odluke.

Članak 6.

Obveznik poreza na potroš­nju
dužan je predati obračun poreza na potroš­nju i izvršiti uplatu poreza na
potroš­nju najkasnije zad­nje­g dana u mjesecu za prethodni mjesec.

IV. POREZ NA KUĆE ZA ODMOR

Članak 7.

Obveznici poreza na kuće za
odmor su fizičke i pravne osobe koje su vlasnici kuća za odmor.

Kućom za odmor smatra se svaka
zgrada ili dio zgrade ili stan koji se koriste povremeno ili sezonski, osim
gospodarstvenih zgrada koje služe za smještaj po­ljoprivrednih strojeva, oruđa
i drugog pribora.

Članak 8.

Porez na kuće za odmor ne
plaća se za:

< kuće za odmor koje se ne mogu koristiti zbog ratnih
razara­nja i prirodnih nepogoda (poplava, požar, potres i sl.), te starosti i
trošnosti,

< kuće za odmor za vrijeme dok su u ­njima smješteni
prognanici i izbje­glice.

Članak 9.

Visina poreza na kuće za
odmor određuje se u iznosu od 15,00 kuna po jednom četvornom metru korisne
površine kuće za odmor.

Obveznici poreza na kuće za
odmor dužni su najkasnije do 31. ožujka godine za koju se utvrđuje porez na
kuće za odmor, nadležnom poreznom tijelu dostaviti podatke o kući za odmor koji
se odnose na mjesto gdje se kuća nalazi i korisnu površinu.

Obveznici poreza na kuće za
odmor porez su dužni platiti u roku od 15 dana od dana dostave rješe­nja o
utvrđiva­nju poreza na kuće za odmor.

V. POREZ NA TVRTKU ILI NAZIV

Članak 10.

Obveznici poreza na tvrtku
ili naziv su pravne ili fizičke osobe koje su obveznici poreza na dobit ili
poreza na dohodak i re­gistrirane su za obav­lja­nje djelatnosti.

Obveznici poreza na tvrtku
ili naziv iz stavka 1. ovoga članka koji u svom sastavu imaju poslovne jedinice
(prodavaonice, pogone, radionice, prodajna mjesta i sl.) obveznici su poreza na
tvrtku ili naziv za svaku poslovnu jedinicu.

Porez na tvrtku ili naziv
plaćaju obveznici kojima je sjedište ili prebivalište ili uobičajeno boravište
na području općine Stara Gradiška te obveznici koji na području općine Stara
Gradiška imaju poslovne jedinice.

Članak 11.

Tvrtkom ili nazivom smatra se
ime, odnosno naziv pravne ili fizičke osobe pod kojim trgovačko društvo ili
obrtnička rad­nja posluje, odnosno pod kojim je re­gistrirana u Trgovačkom sudu
ili upisana u imenik obrtnika.

Obveznik poreza na tvrtku ili
naziv dužan je svaku promjenu vezanu za utvrđiva­nje obveze i visine poreza
(naziv, djelatnost, sjedište, prebivalište i sl.) prijaviti nadležnom poreznom
tijelu.

Članak 12.

Porez na tvrtku ili naziv
utvrđuje se u sljedećim godiš­njim iznosima:

1. trgovačka društva re­gistrirana za obav­lja­nje djelatnosti:

– industrije, ribarstva, po­ljoprivrede, lova,
šumarstva, građevinarstva, zanatstva i
prometa i veza                                                 500,00
kn

– trgovine:

– na veliko i malo                                                350,00 kn

– za
prodavaonice na području općine                 350,00 kn

– za
skladišta                                                      350,00
kn

– ugostite­ljstva:

– snack-bar,
kafić, restauracija, kavana,

    gostionica                                                       400,00 kn

– ostali
nespomenuti:                                           300,00
kn

2. obrtničke rad­nje:

– ugostite­ljske
rad­nje                                           350,00
kn

– trgovačke
rad­nje                                              350,00
kn

– uslužne
rad­nje                                                  200,00
kn

– ostali
nespomenuti obrti                                    200,00
kn.

Članak 13.

Obveznici poreza na tvrtku
ili naziv koji ne obav­ljaju djelatnost ne plaćaju porez na tvrtku ili naziv.

Porez na tvrtku ili naziv
plaća se unaprijed za tekuću godinu, u roku od 15 dana od dana dostave rješe­nja
kojim je utvrđena obveza i visina poreza.

Ako se u tijeku godine u re­gistre
upišu i počnu obav­ljati djelatnost nova tvrtka ili obrt, plaća se srazmjerni
dio poreza iz članka 25. ove Odluke.

Ako trgovačko društvo ili
obrt u tijeku godine prestane obav­ljati djelatnost i izbriše se iz
odgovarajućih re­gistara, utvrđeni iznos poreza na tvrtku ili naziv uma­njit će
se srazmjerno vremenu rada i postoja­nja tvrtke.

Članak 14.

Porez na tvrtku ili naziv ne
plaćaju:

< trgovačka društva, ustanove  i javna poduzeća u pretežitom vlasništvu
Općine Stara Gradiška

< trgovačka društva s više od 20 zaposlenih za prve
tri godine obav­lja­nja djelatnosti

< obrtnici s više od 5 zaposlenih u prve tri godine
rada.

VI. POREZ NA KORIŠTENJE JAVNIH POVRŠINA

Članak 15.

Porez na korište­nje javnih
površina plaćaju fizičke i pravne osobe koje koriste javne površine za postav­lja­nje
objekata i naprava privremenog karaktera.

Općinsko vijeće Općine Stara
Gradiška posebnom odlukom propisat će postupak i način dobiva­nja odobre­nja za
postav­lja­nje objekata i naprava privremenog karaktera na javnu površinu.

Primjerak odobre­nja za
postav­lja­nje objekata i naprava privremenog karaktera na javnu površinu iz
stavka 2. ovoga članka dostav­lja se nadležnom poreznom tijelu.

Članak 16.

Porez na korište­nje javnih
površina plaća se za postav­lja­nje objekata i naprava privremenog karaktera
(kiosk, terasa, stol, garaža, štand i sl.) na:

– javne zelene površine, pješačke staze, pješačke zone, parkove, dječja
igrališta, javno prometne površine, zem­ljišta u vlasništvu Općine Stara
Gradiška koja se nalaze u građevnoj zoni i koja su pogodna za postav­lja­nje
objekata i naprava privremenog karaktera.

Članak 17.

Porez na korište­nje javnih
površina utvrđuje se ovisno od namjena i vremena korište­nja javne površine u
godiš­njem, mjesečnom ili dnevnom iznosu po m˛ površine koja se koristi.

Članak 18.

Porez na korište­nje javnih
površina utvrđuje se u godiš­njem iznosu ako se javna površina koristi za:

–  postav­lja­nje montažnog kioska                            100,00 kn/m2

–  postav­lja­nje montažne garaže                                25,00 kn/m2

–  otvorena skladišta, postav­lja­nje barake i
sl.           15,00 kn/m2

–  postav­lja­nje pokretnih naprava ispred
ugostite­ljskih, zanatskih i trgovačkih rad­nji
radi obav­lja­nja iste djelatnosti na otvorenome
(terase i sl.) ili za izlaga­nje i prodaju ili
reklamu predmeta                                                 60,00
kn/m2

Članak 19.

Porez na korište­nje
javnih površina utvrđuje se u mjesečnim iznosima, ako se javna površina koristi
za:

–  postav­lja­nje
pokretnih naprava za prodaju
cvijeća, svijeća, lampiona, suvenira i
ukrasnih predmeta,                                               60,00
kn/m2

–  postav­lja­nje
automata za prodaju sladoleda
i slastica                                                                70,00
kn/m2

–  postav­lja­nje
pokretnih naprava za prodaju
sezonskog voća i povrća                                       60,00
kn/m2

–  postav­lja­nje
automata za prodaju
bezalkoholnih pića i cigareta                                  80,00
kn/m2

–  postav­lja­nje
pećnice za prodaju i peče­nje
plodiva                                                                 40,00
kn/m2

Članak 20.

Porez na korište­nje
javnih površina utvrđuje se u dnevnim iznosima ako se javna površina koristi
za:

–  postav­lja­nje
pokretnih naprava radi prigodne
prodaje cvijeća, svijeća, lampiona, ukrasnih
predmeta, bižuterije i sl.                                        30,00
kn/m2

–  postav­lja­nje
pokretnih naprava radi
prigodne prodaje čestitki, kalendara i
blagdanskog nakita                                               15,00
kn/m2

–  postav­lja­nje
šatora za obav­lja­nje
ugostite­ljske djelatnosti, prigodne prodaje
ili zabavne igre                                                        5,00
kn/m2

–  postavljanje
zabavnih rad­nji (cirkus, luna
park, sprave za skaka­nje i sl.)                               10,00
kn/m2

–  prigodnu
prodaju božićnih drvaca                          10,00
kn/m2

Prigodnom prodajom smatra se
prodaja uoči i za vrijeme državnih i vjerskih blagdana.

Članak 21.

Porez na korište­nje javnih
površina obračunat i utvrđen u godiš­njem iznosu sukladno odredbi članka 31.
ove Odluke plaća se u dvije polugodiš­nje rate i to prva najkasnije do 15.
siječ­nja tekuće godine, a druga rata najkasnije do 15. srp­nja tekuće godine.

Ako se javna površina na koju
se obračunava i plaća porez na korište­nje javnih površina ne koristi cijele
godine, obveznik poreza će platiti porez samo za period za koji je koristio
površinu.

Porez na korište­nje javnih
površina utvrđen i obračunat u mjesečnim iznosima sukladno odredbi članka 31.
ove Odluke, plaća se unaprijed za svaki mjesec najkasnije do 5. dana u mjesecu
za tekući mjesec. Ukoliko se ista obveza ne plati u pred­viđenom roku,
obvezniku se ukida odobre­nje za korište­nje javne površine.

Porez na korište­nje javnih
površina utvrđen i obračunat u dnevnim iznosima sukladno odredbi članka 33. ove
Odluke, plaća se unaprijed prilikom dobiva­nja odobre­nja za korište­nje javne
površine.

Ukoliko obveza ne bude
plaćena unaprijed, obvezniku se neće izdati odobre­nje za korište­nje javne
površine.

VII. PRIJELAZNE I ZAVRŠNE ODREDBE

Članak 22.

Glede razreza, naplate, žalbe, obnove postupka i drugih postupovnih
odredaba pri plaća­nju općinskih poreza Općine Stara Gradiška propisanih ovom
Odlukom, shodno se primje­njuju propisi o porezu na dohodak.

Kaznene i prekršajne odredbe
propisane Zakonom o financira­nju jedinica lokalne uprave i samouprave primje­njuju
se i na obveznike plaća­nja općinskih poreza propisanih ovom Odlukom.

Članak 23.

Poslove u svezi s utvrđiva­njem
i naplatom općinskih poreza, osim prireza porezu na dohodak, sukladno odredbama
ove Odluke obav­lja Jedinstveni upravni odjel.

Općinsko vijeće Općine Stara
Gradiška može dio poslova ili sve poslove iz stavka 1. ovoga članka povjeriti
poreznoj upravi.

Članak 24.

Danom stupa­nja na snagu ove
Odluke prestaje važiti Odluka o lokalnim porezima (»Službeni vjesnik
Brodsko-posavske županije« br. 14/97).

Članak 25.

Ova Odluka stupa na snagu
osmog dana od dana objave u »Službenom vjesniku Brodsko-posavske županije« a
primje­njivat će se od 1. siječ­nja 2002. godine.

Klasa:
410-01/01-01/01
Urbroj: 2178/24-03-01-1
Stara Gradiška, 9. listopada 2001.

Predsjednik
Općinskog vijeća
**Ivan Kikić, dipl. ing.,** v. r.

if !supportEmptyParas endif

Odluka, NN 102/2001-1701
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)